Ғөбәйҙуллин Миңлеғәли Хәбибулла улы

Ғөбәйҙуллин Миңлеғәли Хәбибулла улы (28 октябрь 1923 йыл — 8 март 1944 йыл) — Бөйөк Ватан һуғышында, кәүҙәһе менән дошман амбразураһын ҡаплап, батырҙарса һәләк булған яугир, уҡсылар полкының пулемёт взводы командиры, гвардия лейтенанты. Советтар Союзы Геройы (1944, үлгәндән һуң)http://www.warheroes.ru/hero/hero.asp?Hero_id=1467.

 Биографияһы 
Миңлеғәли Хәбибулла улы Ғөбәйҙуллин 1923 йылдың 28 октябрендәБашҡа мәғлүмәттәр буйынса 1921 йылдың 8 мартында. Башҡорт АССР-ының Бәләбәй кантоныХәҙерге Башҡортостан Республикаһы  Өршәкбаш-Ҡарамалы ауылында тыуған.

1940—1941 йылдарҙа Баҡы ҡалаһындағы нефть техникумында уҡый. 1942 йылда Буйнак пехота училищеһын тамамлағандан һуң Төньяҡ Кавказ фронтында хәрби хәрәкәттәрҙә ҡатнаша. 1943 йылдың авгусында Көньяҡ фронттың (октябрҙән 4-се Украина фронты) 28-се армия 109-сы гвардия уҡсылар дивизияһының 309-сы гвардия уҡсылар полкы пулемёт взводы командиры. 1944 йылдың 8 мартында Украина ССР-ы Херсон өлкәһе Нововоронцов районыны Дудчаны ауылыОБД Мемориал|55803250) өсөн барған бәрелештә дошман дзоты амбразураһын үҙ кәүҙәһе менән ҡаплай.

Ошо батырлығы өсөн гвардия лейтенанты Ғөбәйҙуллинға Советтар Союзы Геройы исеме бирелә. Ленин ордены (03.06.1944), Ҡыҙыл Йондоҙ (13.02.1944) ордены менән наградланған.

 Хәтер 
 Өфө һәм Борислав ҡалаларында, Дудчаны ауылы урамдарына, Өфөләге бер кинотеатрға Ғөбәйҙуллин исеме бирелгән.
 Миәкә районының Өршәкбаш-Ҡарамалы, Ҡырғыҙ-Миәкә ауылдарында, Херсон өләһендә һәм Өфөлә уға һәйкәлдәр ҡуйылған.

 Әҙәбиәттә 

 Иҫкәрмәләр 

 Әҙәбиәт 
 Рафиков З. Горицветы //Славные сыны Башкирии: Очерки о Героях Советского Союза. Кн. 2. — Уфа, 1966;
 Хамматов Я. День рождения. — М., 1979.

 Һылтанмалар 



 Башҡортостан. Ҡыҫҡа энциклопедия. «Башҡорт энциклопедияһы» ғилми нәшриәте. — Өфө, 2007.
 / Миякинский район Георй Советского Союза Минигали Губайдуллин 
Категория:Советтар Союзы Геройҙары (Башҡортостан)
Категория:Бөйөк Ватан һуғышында ҡатнашыусылар
Категория:Днепр өсөн алышта ҡатнашыусылар
Категория:Бөйөк Ватан һуғышында һәләк булғандар
Категория:Советтар Союзы Геройҙары:Миәкә районы
Категория:28 октябрҙә тыуғандар
Категория:1923 йылда тыуғандар